江東 (嘉靖進士)

江東（），字伯陽，號芳溪、震軒，山東東昌府濮州朝城縣人，民籍，明朝政治人物。

 生平 
嘉靖四年（1525年）乙酉科山東鄉試第二十七名舉人，八年（1529年）中式己丑科會試第一百七十九名，登第三甲第一百二十五名進士。授戶部都水司主事，管理清江船厂，歴刑部員外、郎中，出為河南按察僉事，历升山西左参议、陕西副使、陕西右参政、山西按察使、山西右、左布政使，三十一年十月升都察院右副都御史、巡撫遼東、兼贊理軍務。在任四年，三十三年三月拜兵部右侍郎、兼都察院右佥都御史、總督陜西三邊軍務，五月以疾歸。三十五年正月起總督宣大山西等处地方军务兼理粮饷，三十六年三月回兵部管事，六月兼都察院右佥都御史、提督山西保定河南等兵，以北楼口游击丘某、升京营参将徐珏、升万全都司夏时为游击，分统其众，往淮扬剿除倭寇，不久江北倭患平定，江东统兵还京。嘉靖三十六年十月，俺答圍大同右衛，朝廷詔江東以侍郎暫理總督宣大，急赴蓟鎮視事，江东及巡抚杨选、总兵张承勋选集主客兵数万，严部而进救大同右卫，虜寇遂解围退兵。皇帝大喜，下诏命江东驰驿还朝，赐二品大红纱衣一袭《山东通志》：江东字朝阳，山东朝城人。嘉靖八年进士，授户部主事，歷刑部员外、郎中，出为河南按察佥事，累升右副都御史、巡抚辽东。在任四年，拜兵部右侍郎、总督陜西三边军务，以疾归。起总督宣大，还理部事。嘉靖三十七年，俺答围大同右卫，诏东以侍郎权总督宣大救之。当是时俺答驻右卫城西，黄台吉驻东南，脱脱驻西北，去城各三舍许，而抚臣朱笈、总兵龚业皆以候代不视事。有尚表者以罢任叅将运饷入城，为冦所摭不得出，遂取库藏甲胄弓弩分授丁壮，坚守以待外援。被围久，刍粮俱尽，輙括食马牛，撤屋而爨，讹言沸腾，士卒无叛志。东受命，即日就道，约巡抚杨选、总兵张承勋选主客兵七万人，持七日粮，运米万斛，倍道趋进，距右卫百里，昼鸣鼓发铳，夜列万炬，火光烛天。俺答诸部望见，以为援兵大至，即解去。东等具仪卫入城，表伏道左，东下车执手慰劳，拊循军士，宣朝廷德意，城中皆呼万岁。先是朝廷有弃右卫之议，帝疑之，以问大学士嵩，嵩欲弃之而不敢任，对曰：本兵许论尝总督宣大，当知状，请降㫖问之。论入见极言右卫在大同西北，孤悬塞外，昔日所以得安，由东西堡寨联络策应也。今墩堡悉毁于冦，遗一孤城，声问隔絶，兵无宿粮不能持久。今图永安，必复兵马原额，连岁荒歉，刍粟踊贵，能岁办五十万金则此弹丸小城犹可保也。论盖设为难辞，欲帝自弃之，帝闻顾拊几叹曰：无右卫是无大同也。于是毅然更立文武大吏，勅部措饷，发兵中使错互于道，至是围解，兵部尚书杨博以闻，帝大喜，下诏命驰驿还朝，赐二品大红纱衣一袭。东上城守将士功，帝为之升张承勋、尚表等四百二十八人。明年拜户部尚书，寻改南京兵部尚书、叅赞机务，加太子少保，辞不允。时振武营兵变之后，议者以为营兵可罢，东言振武营之选将以备倭，今倭患未可逆睹而遽议罢，非计也。天子以为然。寻以池河兵变，南京科道杨佺、刘行素等论东驭军无纪，有㫖解任。无何，起兵部尚书、协理戎政，又明年总督宣大军务，上疏曰：边事孔棘，谋臣经畧无虑数家，有为修边之说者，以为延袤数千里，筑垣乗塞，可恃无虞，而寇溃墙直入，曽无藩篱之固。有为筑堡之说者，以为人自为战，家自为守，星罗碁布，徧满川谷，然烽燧一警，望风瓦解。近遂有谓守不足恃，倡为主战之说者，以为专以战胜为功，不计败亡之罪，而不度彼已，易于尝试，良将劲兵销亡殆尽。凡此之计，臣目见其困矣。臣愚妄谓今日惟以守边堡为要，而守之之法有十积谷一也，还徴调二也，练土兵三也，増城浚池四也，筑火墩以便耕牧，使商旅通行，有警易于收保五也，造双轮车以备战守六也，择任将帅和睦行阵七也，信赏必罚八也，厚恤间谍九也，严禁边军通外十也。此十说者，拟之犁廷老上、拓壤狼居，诚非逺猷，而言之必可行，行之必可成，成之必可久，无出于此。今日大弊，尤在文武异心，上下不相信责，速效者务粉饰之计，惮明作者，多因循之图。过疑畏者又逡巡而不敢试其所长，夫亡羊补牢，固已为晚。然方病蓄艾，尚犹可及。臣勉率诸臣，同心戮力，务袪夙弊。惟陛下寬其文法，俾得少効尺寸。臣不胜大幸。天子以为然。明年辛爱把都儿入犯蓟西，烽火彻大内，东提兵急趋，总兵胡镇分击于孤山，贼气丧宵遁，东突出战于石匣，斩首七十九级，捷闻，加太子太保，荫一子国子生，赐蟒衣玉帶。在镇四年，前后条议边计不下数十，率朝上夕报可。帝尝遣中使馈食慰劳，玺书褒奨，一时边帅不敢望也。后命兼督蓟辽等六镇巡边，卒于怀来，赠少保，諡恭襄。东性慷慨豁达，推诚御下，所至人乐为用。自奉俭约，官登八座，田园不增，海内服其清德。独在宣大听谗，误劾山西副使张学顔，为时所讥-{云}-。。

嘉靖三十八年三月廷试，充读卷官。三十九年三月升户部尚書，四月改任南京兵部尚书、参赞机务，加太子少保。四十年三月以振武營軍變为刑科左给事中魏元吉弹劾，五月又以南京池河新营兵变，被令回籍听用。十二月復起为兵部尚書，协理京营戎政，仍加太子少保如旧。四十一年四月兼都察院右副都御史、总督宣大山西等处军务，四十二年十月辛爱把都儿入犯蓟西，大掠顺义、三河等处，分兵围下店，江东自居庸关提兵急救，总兵胡镇分击于孤山，贼气丧宵遁，江东突出战于石匣，斩首七十九级，捷闻，加太子太保，荫一子国子生，赐蟒衣玉帶。后命兼督蓟辽等六镇巡边，嘉靖四十四年九月卒于怀来，赠少保，諡恭襄《大明世宗肃皇帝实录卷五百五十》：嘉靖四十四年九月戊午，总督宣大等处太子太保兵部尚书兼都察院左副都御史江东卒。东山东朝城人，嘉靖己丑进士，授工部主事，历刑部员外郎、郎中，升河南佥事。累升副都御史、巡抚辽东，寻总督陕西三边，以疾归。起兵部右侍郎、总督宣大，三年还理部事。未几升户部尚书，改南兵部，召还，以本兵协理戎政已，复总督宣大。在镇四年， 上尝遣中使馈食慰劳，玺书褒奖，命兼督宣大蓟辽等六镇，至是卒于怀来，赐祭葬如例，赠少保，谥恭襄。。

 家族 
曾祖江浩；祖父江山；父江汝龍，母商氏。

参考文献

Category:嘉靖四年乙酉科山東鄉試舉人
D
Category:莘縣人
Category:明朝戶部主事
Category:明朝刑部員外郎
Category:明朝刑部郎中
Category:明朝河南按察司僉事
Category:明朝山西布政使司參議
Category:明朝陝西按察司副使
Category:明朝陝西布政使司參政
Category:明朝山西按察使
Category:明朝山西右布政使
Category:明朝山西左布政使
Category:明朝遼東巡撫
Category:明朝陝甘總督
Category:明朝宣大總督
Category:明朝右僉都御史
Category:明朝殿試讀卷官
Category:明朝戶部尚書
Category:南京兵部尚書
Category:明朝兵部尚書
Category:明朝太子少保
Category:明朝太子太保
Category:明朝追贈少保
Category:諡恭襄